Diari Oficial de la Generalitat Valenciana


Sumari del DOGV 8606, del 05-08-2019 (2019/7492)

RESOLUCIÓ d'11 de juliol de 2019, de la Direcció General de Medi Natural i d'Avaluació Ambiental, per la qual s'ordena la publicació de l'informe d'impacte ambiental corresponent a l'expedient 158/18-AIA Llíria.
-------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8606

Data del DOGV
:   05-08-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/7492


Data del document
:   11-07-2019

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * Llíria
    * impacte ambiental

RESOLUCIÓ d'11 de juliol de 2019, de la Direcció General de Medi Natural i d'Avaluació Ambiental, per la qual s'ordena la publicació de l'informe d'impacte ambiental corresponent a l'expedient 158/18-AIA Llíria. [2019/7492]  
De conformitat amb l'article 47.3 de la Llei 21/2013, de 9 de desembre, d'avaluació ambiental, que estableix la publicació en el Boletín Oficial del Estado o en el diari oficial corresponent de l'informe d'impacte ambiental, resolc:  
  
Publicar en el Diari Oficial de la Generalitat Valenciana l'informe d'impacte ambiental corresponent a l'expedient 158/18-AIA Lliria.  
  
«Informe d'impacte ambiental.  
Expedient: 158/18-AIA.  
Títol: Magatzem logístic de pintures.  
Promotor: Pinturas Montó, SAU.  
Autoritat substantiva: Ajuntament de Llíria.   
Localització: polígon industrial de Carrases 1, C/ Tribunal Constitucional, parcel·la M14 del sector SI-1, del terme municipal de Llíria (València).  
Descripció del projecte.  
Es tracta de la construcció d'un magatzem logístic per a emmagatzemar-hi els productes acabats procedents de la fàbrica que té la mercantil en el terme municipal de Marines, la qual disposa de declaració d'impacte ambiental favorable condicionada realitzada el 23 d'octubre de 2017 (expedient 89/9643-QOL «Indústria destinada a la fabricació de pintures, magatzem d'envasos i productes acabats»).  
En la ubicació proposada es construirà una nau industrial per a emmagatzemar-hi productes acabats en prestatgeries de 6 metres d'alçària (fabricades en una altra instal·lació que disposa la mercantil), aquests tipus de productes són, entre altres: pintures a l'aigua, pintures al dissolvent, esmalts, resines, emprimacions, massilles (?). Part d'ells són productes químics inflamables.  
S'emet un certificat d'informe urbanístic municipal amb data 15 d'abril de 2019, que indica que l'activitat és compatible amb el planejament urbanístic en l'emplaçament proposat, amb els condicionants exposats en l'informe, ja que en la UE (unitat d'execució), falten per realitzar les obres de connexió exterior de la infraestructura elèctrica.  
  
L'activitat pretén implantar-se en una parcel·la de 60 .628,41 m2, en sòl urbanitzable industrial;, la superfície de la nau industrial és de 15.516 m2, que albergarà una zona de superfície 190 m2, destinada a la càrrega de bateries de carretons. Adossada a aquesta nau es construiran unes oficines de 758 m2 en dues plantes i una campa exterior que estarà dotada de les instal·lacions següents: caseta de control, bàscula, zona de rentada automàtica de camions, zona de proveïment de carburant (subministrament de combustible a vehicles propis), depòsit d'aigua per a instal·lacions contra incendis, sala per a situar el grup de bombament, depòsit de gasoil enterrat de 15.000 litres per a donar servei al grup electrogen, així com instal·lació d'aire comprimit, instal·lació del CT de 400 KVA i una zona no urbanitzada. Es projecta un clos perimetral i alguna zona enjardinada.  
La zona de circulació perimetral estarà pavimentada amb tractament asfàltic, en la zona d'estacionament de vehicles pesants i els patis de maniobra s'adoptarà paviment de formigó.  
La nau destinada a l'emmagatzematge de productes disposa de les zones següents:  
- Zona d'emmagatzematge convencional en prestatgeries amb una zona de recepció i expedició de material.  
- Zona d'emmagatzematge automàtic. L'automatització de l'emmagatzematge dels palets serà realitzada per dos transelevadors.  
- Zona platja d'agrupació i emmagatzematge de palets.  
El magatzem logístic tindrà la següent capacitat d'emmagatzematge:   
Pintures a l'aigua: 5.133.690 kg.  
Productes E1 (resines, additius, pigments, [?]): 25.000 kg, 17,86 m3.  
Productes E2 (resines, additius, pigments, dissolvents [?]): 144.000 kg, 201,686 m3.  
Productes H2 (biocida, dissolvent, resina de poliuretà): 4.500 kg, 3,22 m3.  
Aerosols inflamables P3a: 21.000 kg, 15 m3.  
Productes inflamables P5c: 2.250.540 kg, 1.586,1 m3.  
(Dissolvents, resines, emprimacions, esmalts [?]).  
Amb un total de producte emmagatzemat de: 7.578.730 kg, 1.823,87 m3.  
La densitat mitjana de la pintura emmagatzemada és 1,4 g/ml.  
Per al correcte funcionament de la instal·lació la documentació aportada exposa que disposarà d'aigua potable, xarxa de sanejament separativa connectades a la xarxa de sanejament del polígon industrial i xarxa de subministrament elèctric una vegada executades les obres i la seua posterior connexió.  
Tramitació administrativa.  
Amb data 2 d'agost de 2018 i el 22 de febrer de 2019, es registra en el Servei d'Avaluació d'Impacte Ambiental ofici de l'Ajuntament de Llíria, en què sol·licita, d'acord amb l'art. 57 de la Llei 6/2014, de 25 de juliol, de la Generalitat, de prevenció, qualitat i control ambiental d'activitats a la Comunitat Valenciana, que es procedisca a la tramitació de la corresponent avaluació d'impacte ambiental, amb caràcter previ a la concessió de la llicència ambiental.  
Es remet expedient compost per:  
- Estudi d'impacte ambiental.  
- Projecte de llicència ambiental.  
- Certificat d'informació pública.  
- Certificat de compatibilitat urbanística.  
El tràmit d'informació pública del projecte i estudi d'impacte ambiental es va dur a terme mitjançant la inserció del corresponent anunci en el BOP núm. 246, amb data 24 de desembre de 2018, sense haver-se presentat al·legacions.  
Anàlisi del projecte segons els criteris de l'annex III de la Llei 21/2013.  
D'acord amb el que es preveu en el tràmit d'avaluació d'impacte ambiental simplificada, el present informe d'impacte ambiental s'ajusta als criteris de l'annex III de la Llei 21/2013, de 9 de desembre, d'avaluació ambiental, analitzant les característiques del projecte, la seua ubicació i les característiques del potencial impacte, considerant la magnitud dels impactes previsibles, la grandària, la utilització de recursos naturals, les característiques i quantitats de les matèries primeres i productes acabats, contaminació o riscos d'accidents i les mesures correctores i preventives plantejades.  
A aquests efectes es realitza la següent anàlisi:  
a) Característiques del projecte:  
Grandària del projecte:  
L'edificació se situarà en sòl urbanitzable industrial, amb la urbanització executada llevat de la connexió exterior de la infraestructura elèctrica. La superfície destinada a emmagatzematge de productes situats sobre prestatgeries és de 15.000 m² i 290.500 m³ el volum de la nau, una part de magatzem serà automàtic, amb una totalitat de 19.310 palets, amb les següents quantitats de productes emmagatzemats:  
- Productes perillosos per al medi ambient, tòxics, inflamables 4.803 palets.  
- Productes sense classificar 14.507 palets.  
La generació de residus:  
Es generen els següents residus perillosos:  
080111: Residus de pintura i vernís que contén dissolvents orgànics o altres substàncies perilloses.  
080113: Llots de pintura i vernís que contén dissolvents orgànics o altres substàncies perilloses.  
130205: Olis usats.  
150110: Envasos metàl·lics i de plàstic que contenen restes de substàncies perilloses.  
150202: Absorbents, materials de filtració, draps de neteja i robes protectores contaminades per substàncies perilloses.  
160107: Filtres d'oli.  
160601: Bateries de plom.  
200121: Tubs fluorescents.  
També es generen residus no perillosos tipus cartó, fusta, plàstic.  
  
Els residus esmentats generats en la instal·lació seran retirats per gestors autoritzats.  
Els residus produïts com ara material d'oficina, papereria, etc., seran depositats en contenidors adequats i retirats pels serveis de recollida municipal.  
Contaminació:  
Quant a aigua i al sòl:  
Segons la documentació remesa els abocaments d'aigües dels lavabos i vestuaris assimilables a domèstiques abocaran a xarxa de clavegueram municipal, i les aigües pluvials abocaran a la xarxa de pluvials del polígon, en existir xarxa separativa.  
Les aigües pluvials dels patis estan previstes que es connecten a la xarxa de sanejament de pluvials del polígon amb instal·lació d'un sistema de separació d'hidrocarburs per a la recollida de les primeres aigües pluvials.  
La zona de rentada automàtica disposa de solera de formigó, estarà dotada de pendents que portaran les aigües de la rentada a una arqueta central, posteriorment al separador d'hidrocarburs on seran depurades i una vegada depurada a la xarxa general de sanejament. La zona de proveïment de carburant de combustible disposarà també d'un separador d'hidrocarburs.  
Per al correcte funcionament de l'activitat es requereix que les infraestructures necessàries estiguen habilitades o en el moment de la posada en marxa de la instal·lació estiguen connectades a totes les infraestructures del polígon, sense perjudici del que es disposa en el certificat de compatibilitat urbanística emés per l'Ajuntament de Llíria.  
El paviment de la zona industrial estarà realitzat amb solera de formigó armat, disposarà de certs pendents que condueixen a una cubeta de contenció on es puga contindre el 10% de la capacitat total emmagatzemada de productes als quals els afecte la ITC MIE APQ 10.  
  
Els depòsits d'emmagatzematge de productes químics se situaran dins de cubetes de retenció per a possibles vessaments.  
Com a mesura preventiva i correctora davant un vessament accidental de productes químics, es proposa disposar de materials absorbents, així com començar l'ompliment de tancs per a productes químics pel fons per a reduir la contaminació per evaporació de materials volàtils i instal·lació d'un sistema de destil·lació per a la recuperació de dissolvents, on quedarà com a residu un fons de destil·lació que serà tractat com a residu tòxic i perillós.  
Sorolls i vibracions:  
Els equips s'instal·laran sobre suports antivibratoris elàstics quan es tracte d'equips xicotets i compactes o sobre una bancada.  
Legionel·losi:  
La documentació justifica el compliment del Reial decret 865/2003 de 4 de juliol, pel qual s'estableixen els criteris higienicosanitaris per a la prevenció i control de la legionel·losi i concretament, les mesures preventives específiques de les instal·lacions.  
El risc d'accidents, considerant en particular les substàncies:  
La documentació remesa justifica que no és aplicable en el nou magatzem el Reial decret 840/2015, de 21 de setembre, pel qual s'aproven mesures de control dels riscos inherents als accidents greus en els quals intervinguen substàncies perilloses.  
L'emmagatzematge on s'apilaran els productes indicats anteriorment complirà el Reial decret 656/2017, de 23 de juny, pel qual s'aprova el reglament d'emmagatzematge de productes químics i les seues instruccions tècniques complementàries, els recipients d'emmagatzematge seran menors de 3.000 litres, per tant, s'haurà de complir l'MIE ITC-10 €emmagatzematge en recipients mòbils?.  
La superfície d'emmagatzematge de productes químics inflamables en recipients mòbils i productes no classificats és de 15.316,85 m².  
  
Quant al subministrament de carburant, la instal·lació disposarà d'un depòsit de doble paret acer-acer amb la finalitat de controlar possibles vessaments que puguen produir-se, i a més disposarà d'un sistema de detecció de fugides de 40.000 litres, la instal·lació està regulada en el Reial decret 1523/1999, d'1 d'octubre, pel qual es modifica el reglament d'instal·lacions petrolíferes a través de la instrucció MI-IP04.  
  
El pla de vigilància ambiental preveu el control sobre els següents aspectes: abocaments, realitzacions d'auditories acústiques, es durà a terme la neteja i desinfecció general per empresa registrada i segons un protocol específic dues vegades a l'any com a mínim, en compliment del Reial decret 865/2003, de 4 de juliol, i realització de l'informe preliminar de situació del sòl, segons el que s'estableix en el Reial decret 9/2005, de 14 de gener, pel qual s'estableix la relació d'activitats potencialment contaminants del sòl i els criteris i estàndards per a la declaració de sòls contaminats.  
b) Ubicació del projecte:  
La instal·lació no se situarà en zona d'especial sensibilitat ambiental, ja que és una parcel·la que forma part del polígon industrial, limita amb parcel·les agrícoles i la parcel·la se situa pròxima a la CV-35 amb bons accessos.  
El projecte no afecta espais naturals protegits de la Comunitat Valenciana ni espais de la Xarxa Natura 2000.  
Segons la cartografia i normativa del PATFOR de la Comunitat Valenciana, els terrenys no són forestals.  
Segons el vigent pla d'acció territorial de caràcter sectorial sobre el risc d'inundació de la Comunitat Valenciana (PATRICOVA), la ubicació de la instal·lació no està afectada per risc d'inundació.  
c) Característiques del potencial impacte:  
La duració, freqüència i reversibilitat: es produeix un efecte continu, ja que l'activitat que es realitzarà serà permanent en el temps, es pot concloure que no es preveuen afeccions significatives que afecten de manera irreversible, amb un impacte ambiental compatible.  
Com a conclusió, l'activitat, amb les mesures protectores i correctores proposades, no suposa un nou impacte significatiu en el medi ambient per ser una actuació que no comporta un procés amb grans generacions de residus i emissions atmosfèriques, amb el compliment del que es disposa en els reglaments de seguretat que li siguen aplicables, és a dir, instal·lacions petrolíferes, APQ, protecció contra incendis, prevenció i control de la legionel·losi, accidents greus (la documentació aportada justifica que no és aplicable) i sempre que s'atinguen als condicionants de la present resolució.  
Consideracions jurídiques.  
1. El projecte examinat constitueix, segons el que es preveu en l'annex II, grup 6.c (instal·lacions industrials d'emmagatzematge de productes petrolífers, petroquímics i químics amb més de 100 metres cúbics de capacitat (projectes no inclosos en l'annex I), de la Llei 21/2013, de 9 de desembre, d'avaluació ambiental, un dels supòsits fàctics en què resulta preceptiva l'avaluació d'impacte ambiental simplificada, prèvia a la resolució administrativa que s'adopte per a l'aprovació definitiva d'aquell, segons es desprén de l'article 7.2 de la llei esmentada.  
  
2. En l'expedient s'han observat els tràmits previstos en la secció 2a de la Llei 21/2013, de 9 de desembre, d'avaluació ambiental, i en les altres disposicions que li són aplicables.  
3. L'article 13 del Decret 158/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Agricultura, Medi Ambient, Canvi Climàtic i Desenvolupament Rural, modificat pel Decret 80/2016, d'1 de juliol, atribueix a la Direcció General de Medi Natural i d'Avaluació Ambiental la competència en matèria d'avaluació ambiental estratègica i de projectes.  
Per tot això, fent ús de les facultats que tinc legalment atribuïdes, formule la següent:  
  
Resolució  
  
Primer  
S'emet informe d'impacte ambiental favorable al projecte «magatzem logístic de pintures», promogut per Pinturas Montó, SAU, situat al polígon industrial de Carrases 1, C/ Tribunal Constitucional, parcel·la M14 del sector SI-1, del terme municipal de Llíria (València); s'aprecia que no tindrà efectes significatius sobre el medi ambient, amb les mesures preventives i correctores proposades en la documentació presentada, i amb el compliment dels condicionants de l'apartat segon d'aquesta resolució, per la qual cosa no requereix sotmetre's al procediment d'avaluació d'impacte ambiental ordinària, d'acord amb el que s'estableix en l'article 47 de la Llei 21/2013, de 9 de desembre, d'avaluació ambiental i els criteris de l'annex III d'aquesta llei.  
  
Tot això sense perjudici de les autoritzacions que pertoque obtindre d'altres organismes d'acord amb la legislació i normativa sectorial aplicable.  
Segon  
A més de les mesures preventives i correctores proposades en l'estudi d'impacte ambiental i com a condicionants addicionals a observar en l'execució del projecte, s'estableixen:  
1. Les característiques constructives de les sales d'emmagatzematge de productes químics compliran el que s'estableix en la ITC MIE APQ-10 «emmagatzematge en recipients mòbils» del Reial decret 656/2017, de 23 de juny, pel qual s'aprova el reglament d'emmagatzematge de productes químics i les seues instruccions tècniques complementàries, quant a zones d'emmagatzematge, recipients, senyalització i etiquetatge de productes químics, vessaments, ventilació, protecció contra incendis.  
  
2. Davant la possibilitat d'afecció al sòl a causa d'un possible vessament accidental del líquid emmagatzemat, cal absorbir el líquid residual amb arena o absorbent inert i traslladar-lo a un lloc segur, els líquids inflamables han d'absorbir-se amb productes específics, caldria eliminar tota font d'ignició i sobretot ventilar.  
Quant a la cubeta de contenció de la nau d'emmagatzematge de productes i l'arqueta central de la zona de rentada automàtica, seran estanques i impermeables i es mantindran en condicions adequades d'emmagatzematge de tal manera que no es produïsquen sobreeiximents.  
Es compliran les característiques i es realitzaran les inspeccions reglamentàries de les instal·lacions de càrrega/descarrega, incloent-hi: connexions, vàlvules, tancs, sistemes de retenció, impermeabilització de superfícies, sistemes de detecció de sobreompliment i sobreeiximent de tancs, cubetes, depòsits, etc. (?).  
4. Amb caràcter previ a l'autorització el promotor sol·licitarà la connexió a la xarxa municipal de clavegueram i abans de la seua posada en marxa, l'Ajuntament de Llíria comprovarà que la parcel·la estarà connectada a la xarxa de sanejament del polígon i, si escau, a totes les infraestructures necessàries per al seu correcte funcionament.  
5. S'establirà un programa de seguiment i vigilància ambiental a l'efecte d'acreditar l'adopció i execució de les mesures preventives i correctores proposades i la comprovació de la seua eficàcia. D'aquest programa es portarà un registre documentat que inclourà el resultat dels controls i autocontrols periòdics legalment exigibles. Així mateix, inclourà el control documental del lliurament dels residus. La documentació estarà a la disposició de les autoritats competents.  
Quant a l'aplicació la normativa per a la prevenció i control de la legionel·losi, el programa de manteniment de les instal·lacions i els resultats dels controls realitzats per a garantir el compliment de les mesures establides en aquesta normativa, s'incorporaran al programa de vigilància ambiental.  
6. A l'inici de l'exercici de l'activitat o posada en marxa i cada cinc anys, s'haurà de realitzar un control de les emissions acústiques i dels nivells de recepció externs en l'entorn, a través de les auditories acústiques. Aquesta auditoria haurà de ser realitzada per una entitat col·laboradora en matèria de qualitat ambiental per al camp de la contaminació acústica. Les auditories es realitzaran en la fase de funcionament. En cas de superar els nivells sonors permesos per la llei, s'aplicaran les mesures correctores pertinents, l'eficàcia de les quals es verificarà amb una nova auditoria acústica immediatament posterior a l'aplicació d'aquestes.  
7. Qualsevol modificació o ampliació del projecte presentat, així com si es detecta algun impacte ambiental no previst en l'estudi d'impacte ambiental, s'haurà de comunicar a l'òrgan ambiental competent que establirà, si escau, l'aplicació de noves mesures correctores.  
  
  
Tercer  
D'acord amb el que es disposa en l'article 47.3 de la Llei 21/2013, de 9 de desembre, d'avaluació ambiental, el present informe d'impacte ambiental es publicarà en el Diari Oficial de la Generalitat Valenciana.  
  
  
Quart  
D'acord amb el que es disposa en l'article 47.4 de la Llei 21/2013, de 9 de desembre, d'avaluació ambiental, el present informe d'impacte ambiental perdrà la vigència i cessarà en la producció dels efectes que li són propis si una vegada publicat en el Diari Oficial de la Generalitat Valenciana, no s'ha autoritzat el projecte en el termini màxim de quatre anys des de la publicació.  
Cinqué  
D'acord amb el que es disposa en l'article 47.6 de la Llei 21/2013, de 9 de desembre, d'avaluació ambiental, l'informe d'impacte ambiental no serà objecte de cap recurs, sense perjudici dels que, si escau, pertoquen en via administrativa o judicial contra l'acte d'autorització de projecte.  
  
València, 23 de maig de 2019.- El director general de Medi Natural i d'Avaluació Ambiental: Antoni Marzo i Pastor.»  
  
València, 11 de juliol de 2019.- El director general de Medi Natural i d'Avaluació Ambiental: Antoni Marzo i Pastor.